EkBass/fiwiki-20250220-pages-articles huggingface dataset:
Helene Mannerheim

Hedvig Charlotta Hélène Mannerheim os. von Julin (25. maaliskuuta 1842 Fiskars – 23. tammikuuta 1881 Sällvik, Pohja) oli kreivi Carl Robert Mannerheimin ensimmäinen vaimo. == Suku == Hélène von Julin syntyi maaliskuussa 1842 Fiskarsissa vuorineuvos Johan Jakob von Julinin ja tämän kolmannen vaimon Charlotta Jägerskiöldin (1814–1844) vanhimpana tyttärenä. Charlottan vanhemmat olivat eversti Christer Ludvig Jägerskjöld ja Hedvig Gustafva Christina Taube. Isälleen hän oli jo seitsemäs lapsi, mutta ensimmäinen aikuiseksi elänyt tytär. Hänen velipuolensa oli Emil Lindsay von Julin (1835–1898), sisarensa Elisabet Johanna Emilia Lovén von Julin (1843−1941), veljensä Johan Albert Edvard von Julin (1846−1906) ja sisarpuolensa Sigrid Lovisa Charlotta Björkenheim von Julin (1849−1924). Sisarusparveen kuului 11 lasta neljästä avioliitosta, joista viisi eli aikuiseksi asti. == Avioliitto ja lapset == Hélène avioitui kreivi Carl Robert Mannerheimin kanssa joulukuussa 1862. Perheeseen syntyi seitsemän lasta, joista kolmas oli Suomen marsalkka ja vapaaherra Carl Gustaf Emil Mannerheim.https://www.geni.com/people/Hedvig- Charlotta-H%C3%A9l%C3%A8ne/6000000003040380743 Hélène ja Carl Robert Mannerheim saivat neljä poikaa ja kolme tyttöä: Sofia (Sophie) Mannerheim, Carl Mannerheim, Carl Gustaf Emil Mannerheim, Johan Mannerheim, Eva Sparre, Nanny Albertina Anna Helena Annicka Mannerheim (1872–1886) ja Carl August Ludvig Mannerheim (1873–1910) insinööri, puoliso Elisabet Nemmie Carolina Nordenfelt. Annicka kuoli keuhkokuumeeseen 14-vuotiaana, asuessaan yksin Pietarissa köyhtyneiden aatelisperheiden asuntolassa. Vuonna 1880 aviomies ajautui vararikkoon tuhlattuaan oman perintönsä ja vaimonsa omaisuuden uhkapeliin sekä epäonnistuneisiin maanviljelyskokeiluihinsa ja pakeni Pariisiin rakastajattarensa kanssa. Nuori 14-vuotias Gustaf Mannerheim pyrki samana vuonna ensi kertaa kadettikouluun, mutta huonolla menestyksellä. == Perintö == Hélène Mannerheim kuoli 38-vuotiaana Pohjan kunnan Sällvikissä 23. tammikuuta 1881 sydänkohtaukseen, ja hänen veljensä Johan Albert Edvard von Julin tuli lasten huoltajaksi.Kasvuvuodet, Mannerheim.fi Vanhin tytär, 18-vuotias Sophie otti vastuun nuorempien sisarustensa huolenpidosta. ==Lähteet== * ===Viitteet=== Luokka:Suomenruotsalaiset henkilöt Luokka:Vuonna 1842 syntyneet Luokka:Vuonna 1881 kuolleet
Morgan Geekie

Morgan Geekie (s. 20. heinäkuuta 1998 Starthclair, Manitoba, Kanada) on kanadalainen jääkiekkoilija, joka pelaa NHL-joukkue Boston Bruinsin organisaatiossa. Geekie pelasi NHL-debyyttinsä 8.3.2020 ja hän teki ottelussa kaksi maalia ja antoi yhden syöttöpisteen. Heinäkuussa 2021 Geekie teki Carolina Hurricanesin kanssa yksivuotisen jatkosopimuksen. https://www.tsn.ca/carolina-hurricanes-re-sign-morgan-geekie-1.1668599 Seattle Kraken valitsi Geekien joukkueeseensa Hurricanesista vuoden 2021 laajennusvaraustilaisuudessa. https://www.nhl.com/hurricanes/news/geekie- selected-by-seattle-in-expansion-draft/c-325718642 Heinäkuussa 2022 Geekie teki yksivuotisen jatkosopimuksen Krakenin kanssa. https://www.tsn.ca/seattle- kraken-morgan-geekie-one-year-contract-1.1828839 Heinäkuussa 2023 Geekie teki vapaana agenttina Boston Bruinsin kanssa kaksivuotisen ja yhteensä neljän miljoonan dollarin arvoisen sopimuksen. https://www.nhl.com/bruins/news/bruins-announce- july-1-transactions/c-345166498 == Lähteet == * https://www.hockeydb.com/ihdb/stats/pdisplay.php?pid=172640 Luokka:Kanadalaiset jääkiekkoilijat Luokka:Boston Bruinsin pelaajat Luokka:Carolina Hurricanesin varaamat pelaajat Luokka:Vuonna 1998 syntyneet Luokka:Elävät henkilöt
Move (The Mamasin kappale)

Move on ruotsalaisen soul- ja gospel-ryhmän The Mamasin esittämä kappale, jolla heidän oli tarkoitus edustaa Ruotsia vuoden 2020 Eurovision laulukilpailussa. Kappale valittiin edustuskappaleeksi maaliskuussa 2020 Melodifestivalenissa. Kappale sai eniten ääniä sekä kansainvälisiltä raadeilta että yleisöäänestyksessä. == Listasijoitukset == Lista Paras sijoitus Sverigetopplistan 7 == Lähteet == Luokka:Ruotsin euroviisuedustuskappaleet Luokka:Vuoden 2020 euroviisuedustuskappaleet
Michele Molese

Michele Molese (29. elokuuta 1928 New York – 5. heinäkuuta 1989 BroniMichele Molese, 60, Tenor, Dies The New York Times) oli italialainen oopperalaulaja, äänialaltaan tenori.Michele Molese (1928-1989) Bibliothèque nationale de France Data Hän tuli tunnetuksi työstään New Yorkin kaupunginoopperassa. Molese syntyi italialais-yhdysvaltalaisille vanhemmille. Hän opiskeli ja aloitti uransa Italiassa, jossa teki myös debyyttinsä Milanon Teatro Nuovossa vuonna 1957. Hän lauloi muissakin Italian kaupungeissa ja työskenteli kuuden kauden ajan Belgradin oopperassa ennen liittymistään New Yorkin kaupunginoopperan palvelukseen. Hän teki ensiesiintymisensä siellä Pinkertonin roolissa oopperassa Madama Butterfly vuonna 1964. Hän esiintyi miespääosassa Beverly Sillsin parina muiden muassa oopperoiden Manon, Faust ja Lucia di Lammermoor tuotannoissa. 1\. marraskuuta 1974 Molese lauloi voimakkaasti tenorin korkean c-sävelen Un ballo in mascheran esityksessä. Aplodien jälkeen hän kertoi omistaneensa sävelen kriitikko Harold C. Schonbergille, joka aiemmin oli arvostellut tenoria "puristetuista korkeista äänistä". New Yorkin kaupunginoopperan johtaja Julius Rudel erotti Molesen epäammattimaisesta käytöksestä, mutta tämä pääsi toistuvasti palaamaan samaan oopperataloon, jossa teki viimeiset esiintymisensä kuusi vuotta myöhemmin Cavaradossin roolissa Toscassa. Laulu-uransa jälkeen Molese asui Italian Bronissa, jossa kuoli 60-vuotiaana saatuaan sydäninfarktin. Leskeksi jäi mezzosopraano Zoe Papadaki. == Lähteet == Luokka:Italialaiset oopperalaulajat Luokka:Tenorit Luokka:Vuonna 1928 syntyneet Luokka:Vuonna 1989 kuolleet
Droupadi Murmu

Droupadi Murmu (; s. 20. kesäkuuta 1958) on intialainen poliitikko, joka valittiin vuonna 2022 Intian presidentiksi. Sitä ennen hän toimi Jharkhandin kuvernöörinä 2015–2021. Hän edustaa Intian kansanpuoluetta (BJP). Murmu syntyi Mayurbhanjin piirikunnassa, Odishan osavaltiossa, adivasiperheeseen. Hän työskenteli alun perin opettajana, kunnes siirtyi mukaan politiikkaan ja tuli kahdesti valituksi Odishan osavaltioparlamentin lainsäätäjäksi. Kun BJP ja Biju Janata Dal tekivät yhteistyötä hän toimi osavaltioministerinä Naveen Patnaikin hallituksessa vuosina 2000–2004. Hän vastasi kaupankäynnistä, liikenteestä, kalankasvattamoista ja eläimistä. Vuonna 2007 hänelle myönnettiin Nilakanthan palkinto parhaasta työstä lainsäätäjänä. Tultuaan valituksi Jharkhandin kuvernööriksi vuonna 2015 Murmu on ensimmäinen tehtävässä toiminut nainen. Vuoden 2017 presidentinvaalin edellä häntä arveltiin BJP:n tulevaksi presidenttiehdokkaaksi, mutta hänen sijastaan valittiin Ram Nath Kovind. Kuvernöörinä hän on painottanut koulutuksen merkitystä Intian alkuperäisväestölle ja kehottanut heitä välttelemään alkoholia. 21\. heinäkuuta 2022 Murmu valittiin Intian presidentiksi. Hän oli ensimmäinen niin sanottuun alkuperäisväestöön kuuluva henkilö, nuorin ja toinen nainen, joka on valittu presidentiksi. Murmu astui virkaan 25. heinäkuuta. == Kunnianosoituksia == * Keltaisen tähden ritarikunta (Suriname, 2023) ==Lähteet== Luokka:Intian presidentit Luokka:Jharkhandin kuvernöörit Luokka:Intian kansanpuolueen poliitikot Luokka:Vuonna 1958 syntyneet Luokka:Elävät henkilöt
Helmi Hannula

Helmi Hannula (11. marraskuuta 1880 Sippola − 28. helmikuuta 1950 Savonlinna) oli suomalainen talousopettaja.Opettajatar Helmi Hannula tänään 50-vuotias, Laatokka, 11.11.1930, nro 128, s. 2, Kansalliskirjaston digitaaliset aineistotTalousopettaja Helvi Hannula, Laatokka, 08.03.1950, nro 55, s. 3, Kansalliskirjaston digitaaliset aineistot Helmi Hannula suoritti 1903 Helsingin suomalaisen jatko-opiston kurssin ja opiskeli sitten kotitalousalaa Hårstorpissa Ruotsissa sekä myöhemmin Uppsalan talouskoulussa. Hän teki viisi opintomatkaa Ruotsiin, Tanskaan ja Norjaan sekä opiskeli vuoden ajan Yhdysvalloissa valtion apurahalla. Hannula oli talousopettajana Pohjois- Pohjanmaan kansanopistossa 1907−1908 ja Kymenlaakson kansanopiston johtajana 1908−1913. Hän oli Sortavalan opettajaseminaarin talousjatkoluokan opettajana 1913−1919 ja seminaarin kotitalouden opettajana vuodesta 1919 alkaen. Hannula toimi myös vt. kotitaloustarkastajana maataloushallituksessa ja kouluhallituksen määräämänä kotitalousopetuksen tarkastajana vuonna 1927. == Teoksia == * Kodinhoito : oppikirja kotitalousopetusta varten ; liitteen kirjoittaneet Sophie Calonius ja Aini Lagus. Gummerus 1920, 2. painos 1923, 3. painos 1926, 4. painos 1931, 5. painos 1937 * Kotitalousopin suuntaviivoja : kansakouluja, jatkoluokkia, seminaareja ja oppikouluja varten. WSOY 1933 * Kodinhoito : seminaarien kotitaloudenopetusta ja koteja varten. 5. uusittu painos Gummerus 1936, 6. uusittu painos WSOY 1943, 7. korj. painos WSOY 1947 * Nuorten kotitalousopas : kansakoulujen jatkoluokkia varten. WSOY 1936, 3. korj. painos 1939, 5. tarkistettu painos 1945, 6. tarkistettu painos 1947, 7. painos 1949 * Nuorten kotitalousoppaan työkirja. WSOY 1936 == Lähteet == Luokka:Suomalaiset opettajat Luokka:Vuonna 1880 syntyneet Luokka:Vuonna 1950 kuolleet
Anna Campbell

Anna Montgomery Campbell (1991 Lewes – 15. maaliskuuta 2018 Afrinin piirikunta) oli brittiläinen kansalaisaktivisti, feministi ja anarkisti, joka Syyrian sisällissodan aikana taisteli kurdien YPG-joukoissa Isis-järjestöä vastaan ja kaatui Turkin ilmavoimien tekemässä ilmaiskussa. Hän oli ensimmäinen Isis-joukkojen vastaisessa taistelussa kuollut brittinainen. East Sussexin Lewesissä syntynyt Campbell opiskeli Sheffieldin yliopistossa, mutta työskenteli myöhemmin putkiasentajana Brightonissa. Hän oli mukana erilaisten kansalaisjärjestöjen toiminnassa ja osallistui muun muassa syksyn 2010 suuriin opiskelijamielenosoituksiin. Vuonna 2017 Campbell matkusti Pohjois-Syyrian kurdialueella ja liittyi Kansan suojeluyksikköjen (YPG) alaisiin Naisten suojeluyksikköjen (YPJ) joukkoihin. Hän osallistui YPJ:n hyökkäykseen Isis- järjestön hallussa ollutta Deir ez Zorin kaupunkia vastaan, jonka jälkeen hänet siirrettiin Rojavan puolustustaisteluun. Campbell kaatui maaliskuussa 2018 turkkilaishävittäjän tekemässä ilmaiskussa ollessaan viiden muun naistaistelijan kanssa evakuoimassa pakolaisryhmää Afrinin kaupungista. Campbellin kuoleman jälkeen brittiläiset aktivistit järjestivät mielenosoituksen Turkin ilmavoimille osia toimittavan Airbusin tehtaalla Bristolissa. Anna Campbellin isä on muun muassa Egg-yhtyeessä soittanut rockmuusikko Dirk Campbell. Hän on vaatinut Turkin hallitusta lähettämään tyttärensä ruumiin Britanniaan, johon kuitenkaan ei ole suostuttu. Huhtikuussa 2022 Dirk Campbell teki asiasta valituksen Euroopan ihmisoikeustuomioistuimeen. == Lähteet == Luokka:Brittiläiset kansalaisaktivistit Luokka:Brittiläiset feministit Luokka:Brittiläiset anarkistit Luokka:Brittiläiset sotilaat Luokka:Vuonna 1991 syntyneet Luokka:Vuonna 2018 kuolleet
Anneli Anttonen

Anneli Maria Irmeli Anttonen (s. 5. marraskuuta 1954 Askola) on suomalainen yhteiskuntatieteen tohtori ja tutkija. Hän toimi Tampereen yliopiston sosiaalipolitiikan professorina vuodesta 2003 lähtien ja on nyttemmin emeritaprofessori. Hän on julkisuudessa muun muassa kyseenalaistanut valtiovallan Maakunta- ja soteuudistussuunnitelman mukana kansalaisille mainostettua valinnanvapautta ja on tuonut esille hankkeen vaikutusarvioinnin keskeneräisyyttä. Anttonen tuli ylioppilaaksi Mäntsälän lukiosta 1973. Hän valmistui Jyväskylän yliopistosta yhteiskuntatieteiden lisensiaatiksi 1989. Hänen suomenkielinen väitöskirjansa Tampereen yliopistolle (1997) oli otsikoitu Feminismi ja sosiaalipolitiikka. Miten sukupuolesta tehtiin yhteiskuntateoreettinen ja sosiaalipoliittinen avainkäsite. Suomalaisen tiedeakatemian jäsen Anttonen on ollut vuodesta 2018. ==Lähteet== ==Aiheesta muualla== * Anneli Anttonen Google Scholarissa * Anneli Anttonen ResearchGate- tietokannassa * Miksi julkispalvelujen menestystarina halutaan hävittää Suomesta? (Anneli Anttonen, 16.8.2016) Luokka:Vuonna 1954 syntyneet Luokka:Elävät henkilöt Luokka:Suomalaiset yhteiskuntatieteilijät Luokka:Suomalaiset professorit Luokka:Tampereen yliopiston professorit
Buick Encore GX

Buick Encore GX on Buickin vuodesta 2019 lähtien valmistama crossover- tyyppinen automalli, joka sijoittuu mallistossa pienemmän Encoren ja suuremman Envisionin väliin. Se perustuu samalle pohjalevylle kuin Chevrolet Trailblazer. Encore GX esiteltiin Shanghain autonäyttelyssä huhtikuussa 2019 yhdessä toisen sukupolven Encoren kanssa. Pohjois-Amerikan markkinoilla mallin ensiesittely oli Los Angelesin autonäyttelyssä marraskuussa 2019. Moottorivalikoiman muodostavat kaksi kolmesylinteristä turboahdettua bensiinimoottoria. Etuvetoisessa malliversiossa moottorina on 1,2-litrainen, jonka yhteydessä on portaaton CVT-automaattivaihteisto. Nelivetoversiossa on 1,3-litrainen (155 hv) moottori yhdeksänportaisella automaattivaihteistolla. == Lähteet == == Aiheesta muualla == Encore GX Luokka:J-segmentin autot Luokka:2010-luvun autot Luokka:2020-luvun autot
Chevrolet Trailblazer (crossover)

Chevrolet Trailblazer on Chevroletin vuodesta 2019 lähtien valmistama crossover-tyyppinen automalli, joka sijoittuu mallistossa pienemmän Traxin ja suuremman Equinoxin väliin. Se perustuu samalle pohjalevylle kuin Buick Encore GX. Trailblazer esiteltiin Shanghain autonäyttelyssä huhtikuussa 2019 yhdessä Chevrolet Trackerin kanssa. Pohjois-Amerikan markkinoilla mallin ensiesittely oli Los Angelesin autonäyttelyssä marraskuussa 2019. Moottorivalikoiman muodostavat kolmesylinteriset turboahdetut 1,2- ja 1,3-litraiset (155 hv) bensiinimoottorit. Molempien yhteydessä on portaaton CVT-automaattivaihteisto, mutta suuremman moottorin yhteyteen saa myös yhdeksänportaisen automaattivaihteiston. Vetotapana on vakiona etuveto, mutta saatavana on myös nelivetoinen malliversio. == Lähteet == == Aiheesta muualla == Trailblazer (crossover) Luokka:J-segmentin autot Luokka:2010-luvun autot Luokka:2020-luvun autot
Egg (yhtye)

Egg oli vuosina 1969–1974 toiminut brittiläinen progressiivisen rockin yhtye, joka julkaisi kolme studioalbmia. == Kokoonpano == *Dave Stewart, kosketinsoittimet *Dirk ”Mont” Campbell, basso, laulu *Clive Brooks, rummut == Diskografia == === Studioalbumit === *Egg (1970) *The Polite Force (1971) *The Civil Surface (1974) === Kokoelmat === *Seven Is a Jolly Good Time (1985) === Livealbumit === *The Metronomical Society (2007) *BBC Sessions and More 1968–1972 (2015) == Lähteet == Luokka:Brittiläiset progressiivisen rockin yhtyeet
Chevrolet Menlo

Chevrolet Menlo on Chevroletin vuodesta 2020 lähtien Kiinan markkinoille valmistama crossover-tyyppinen sähköautomalli. Se perustuu samaan perusrakenteeseen kuin Buick Velite 6. Auton sähkömoottorin teho on 147 hevosvoimaa. Suurin toimintamatka täydellä latauksella on 410 kilometriä. == Lähteet == == Aiheesta muualla == Menlo Luokka:Sähköautot Luokka:J-segmentin autot Luokka:2020-luvun autot
Ford Mustang Mach-E

Ford Mustang Mach-E on Fordin vuodesta 2019 lähtien valmistama crossover- tyyppinen sähköautomalli. Sen muotoiluun on haettu vaikutteita Ford Mustangista. Mustang Mach-E esiteltiin Los Angelesin autonäyttelyssä marraskuussa 2019. Malli on saatavana taka- ja nelivetoisina versioina sekä kahdella eri kokoisella akulla. Nelivetoversioissa on oma sähkömoottorinsa sekä etu- että taka-akseleilla. Malliston huipulle tuli vuonna 2021 Mach-E GT, joka on aina nelivetoinen ja moottorien yhteisteho on 487 hevosvoimaa. Perusmalleista se erottuu erilaisilla puskureillaan ja spoilereillaan. Lisäksi mallissa on erityisesti säädetty MagnaRide-jousitus, Brembon jarrujärjestelmä ja 20-tuumaiset vanteet. Kiihtyvyys nollasta sataan on 3,7 sekuntia ja suurin toimintamatka on 500 kilometriä. == Lähteet == == Aiheesta muualla == Mustang Mach-E Luokka:Sähköautot Luokka:J-segmentin autot Luokka:2010-luvun autot Luokka:2020-luvun autot
Hannes Kauppinen

Kaarle Johannes (Hannes) Kauppinen (9. maaliskuuta 1900 Tampere − 21. helmikuuta 1993 Oulu) oli suomalainen rovasti.Rovasti Hannes Kauppinen 50-vuotias, Laatokka, 08.03.1950, nro 55, s. 3, Kansalliskirjaston digitaaliset aineistotRovasti Hannes Kauppinen, Helsingin Sanomat Kuolleita 4.3.1993 (Tilaajille)Hannes Kauppisen hautakivi, Oulun hautausmaa (Intiö), Oulu, Hautakirjoituksia ja hautakuvia (Suomen Sukututkimusseura) Kauppinen pääsi ylioppilaaksi Oulun lyseosta 1920 ja hänet vihittiin papiksi Oulussa 1923. Hän toimi aluksi Alatornion vt. kirkkoherrana ja sitten Suomen Nuorten Kristillisen Liiton matkasihteerinä. Kauppinen oli Ruskealan kappalaisena 1933−1939 ja Ruskealan kirkkoherrana 1939−1945. Sotavuosien jälkeen Kauppinen toimi Järvenpään Seurakuntaopiston johtajana viiden vuoden ajan ja kirkon nuorisotyön pääsihteerinä 1956−1965 jääden eläkkeelle 1965. Eläkkeelle jäätyään Kauppinen toimi vielä turistipappina Las Palmasissa. Rovastin arvon Kauppinen sai 1949.Sukuseuran 1. puheenjohtaja Hannes Kauppinen : Monen puuhan mies pappistyön ohella, KauppisViesti Kauppisten Sukuseura ry:n tiedotuslehti Nro 1 / 2006, sivu 4-5 Hannes Kauppinen oli naimisissa maisteri Eeva Könni- Kauppisen kanssa. Heidän lapsiaan ovat suurlähettiläs Markku Kauppinen ja tutkimusprofessori Kaisa Kauppinen-Toropainen (1947–2019).Kaisa Kauppinen- Toropainen 1947–2019, Helsingin Sanomat Muistot 20.5.2019 (Tilaajille) == Julkaisuja == * Kristillinen nuorisotyö ja seurakunta : piirteitä Suomen nuorten kristillisen liiton kehityksestä, työmuodoista ja periaatteista. Suomen nuorten kristillinen liitto, Helsinki 1930 * Poikia ja miehiä elämän tiellä : piirteitä Oulun NMKY:n 50 vuotistoiminnasta. Oulun nuorten miesten kristillinen yhdistys, Oulu 1946 * Jumalan tulen kuljettaja Kalle Kauppinen. Kuva ja sana, Helsinki 1946 * Mihin portti aukeaa? : rovasti Hannes Kauppisen sana Suomen miehiselle nuorisolle. Agricola-seuran kinkeritraktaattisarja 6. Helsinki 1951 == Lähteet == Luokka:Suomen evankelis-luterilaisen kirkon papit Luokka:Vuonna 1900 syntyneet Luokka:Vuonna 1993 kuolleet
Be File System

BeFS tai BFS () on BeOSin tiedostojärjestelmä, jossa on 64-bittinen osoiteavaruus ja tukee journalointia. Tiedostojärjestelmä tuki monisäikeistä lukemista ja tuki laajennettuja attribuutteja. Tiedostojärjestelmän kehittivät Be-yhtiössä työskennelleet Dominic Giampaolo ja Cyril Meurillon vuonna 1997. == Tuki == Haiku-käyttöjärjestelmässä on avoimen lähdekoodin toteutus BeFS- tiedostojärjestelmästä. Haiku-käyttöjärjestelmän toteutuksessa on useita parannuksia alkuperäiseen verrattuna kuten B+-puun käyttö. SkyOS:ään lisättiin Haiku-käyttöjärjestelmästä (tuolloin nimellä OpenBeOS) sen totetus BeFS:lle (OpenBeFS) ja se nimettiin "SkyFS"-tiedostojärjestelmäksi. Tiedostojärjestelmälle on kehitetty tukea Linuxiin. == Kirjallisuutta == * == Lähteet == Luokka:BeOS Luokka:Tiedostojärjestelmät
NEOMA Business School

NEOMA Business School on ranskalainen kauppakorkeakoulu, joka toimii Pariisissa, Reimsissa ja Rouenissa. NEOMA perustettiin vuonna 2013. Vuonna 2019 NEOMA oli viideskymmenes Financial Timesin Euroopan kauppakorkeakoulujen rankinglistalla.European Business School Rankings 2019 NEOMAlla on kansainvälinen kolmoisakkreditointi (AMBA, EQUIS ja AACSB).Triple accredited business schools (AACSB, AMBA, EQUIS) Kauppakorkeakoulun alumneihin lukeutuvat muun muassa Shi Weillang (CEO, Huawei France) ja Wilfried Guerrand (Hermès). == Lähteet == == Aiheesta muualla == *Virallinen kotisivu Luokka:Ranskan yliopistot ja korkeakoulut
Fiat 500e (2020)

Fiat 500e on Fiatin vuodesta 2020 lähtien valmistama A-segmentin sähköautomalli, joka korvasi vuonna 2007 esitellyn Fiat 500 -mallin. Polttomoottorikäyttöinen edeltäjä jää vielä mallistoon uuden rinnalle. Vuoden 2021 Euro NCAP -kolaritestistä 500e sai tulokseksi neljä tähteä viidestä. Edeltäjään verrattuna auto kasvoi 60 millimetriä kokonaispituudeltaan, 20 millimetriä akseliväliltään ja 60 millimetriä leveydeltään. Auto on saatavana yhteensä kolmena eri korimallina. Kolmeovinen hatchback on kovakattoisen lisäksi valittavana myös kangaskattoisena versiona. Lisäksi on 3+1-ovinen versio, jossa on takana matkustajan puolella pieni kaappariovi. Voimalinjoja on saatavana kahta erilaista. Perusmallissa on 23,7 kilowattitunnin akku ja 95 hevosvoiman tehoinen sähkömoottori. Suurin toimintamatka on 185 kilometriä. Kalliimmissa varustetasoissa on 42 kilowattitunnin akusta ja 118 hevosvoiman tehoisesta sähkömoottorista muodostuva voimalinja, jonka suurin toimintamatka on 320 kilometriä. == Lähteet == == Aiheesta muualla == * 500e Fiatin kotisivuilla 500e (2020) Luokka:Sähköautot Luokka:A-segmentin autot Luokka:2020-luvun autot
Valérie Bemeriki

Valérie Bemeriki (s. 1955) on ruandalainen journalisti, joka sai elinkautistuomion toiminnastaan Ruandan kansanmurhassa.When sons rape, kill at the command of mothers The New Times Bemerikistä tuli journalisti lokakuussa 1990. Hän oli ennen Ruandan kansanmurhaa työskennellyt myös Kigalin kansainvälisellä lentoasemalla.After the Genocide in Rwanda: Testimonies of Violence, Change and Reconciliation, s. 45 Hannah Grayson, Nicki Hitchcott, Laura Blackie, Stephen Joseph Bemeriki alkoi työskennellä Mouvement républicain national pour la démocratie et le développement -puolueen (MRND) palveluksessa ja kirjoitti välillä sen nuorisojärjestö Interahamwen Umurwanashyaka-julkaisuun. Vuonna 1993 Bemeriki liittyi Radio Télévision Libre des Mille Collines'n (RTLM) palvelukseen. Sen lähetyksissä hän ilmiantoi usein tutseja, jotka hänen mukaansa olivat tehneet yhteistyötä hänen ihmissyönnistä syyttämänsäConspiracy to Murder: The Rwandan Genocide, s. 207 Linda Melvern Ruandan isänmaallisen rintaman kanssa. Tämän jälkeen useita hänen nimeämistään henkilöistä murhattiin. Bemerikistä tuli yksi RTLM:n tunnetuimmista äänistä. Hän muun muassa kehotti käyttämään "torakoiksi" nimittämiensä tutsien surmaamiseen viidakkoveistä ampuma-aseen sijaan. == Kansanmurhan jälkeiset vaiheet == Bemeriki pakeni Kigalista heinäkuussa 1994 Bukavun seudulle Kongon demokraattiseen tasavaltaan. Ruandan joukot pidättivät hänet 13. kesäkuuta 1999 Etelä-Kivussa, josta siirsivät hänet pian Ruandaan. Bemeriki ilmaisi katumuksensa jo pidätyksen ensimmäisistä päivistä alkaen ja myönsi yllyttäneensä ihmisiä kansanmurhaan. Hän tunnusti syyllisyytensä myös Nyakabandan gacaca-oikeusistuimen edessä Kigalissa. Siellä hänet tuomittiin 12. joulukuuta 2009 elinkautiseen kansanmurhan suunnittelusta, yllytyksestä siihen ja osallisuudesta useisiin murhiin.Valerie Bemeriki TRIAL International Bemeriki kertoi oikeudenkäynnissään toimineensa radion johtohenkilöiden, Phocas Habimanan ja Félicien Kabugan määräysvallan alaisena. Näistä ensin mainitun oletettiin kuolleen ja jälkimmäinen jatkoi pakoilua. Bemerikin kanssa samassa radiossa työskennelleet Georges Ruggiu, Ferdinand Nahimana ja Jean- Bosco Barayagwiza saivat määräaikaiset tuomiot (12, 30, 32 vuotta) Ruanda- tuomioistuimessa. == Lähteet == Luokka:Ruandalaiset henkilöt Luokka:Toimittajat Luokka:Elinkautisvangit Luokka:Ruandan kansanmurha Luokka:Vuonna 1955 syntyneet Luokka:Elävät henkilöt
Fiat 500 (täsmennyssivu)

Fiat 500 viittaa seuraaviin Fiat-malleihin: * Fiat 500 ”Topolino”, vuosien 1936–1955 malli * Fiat 500, vuosien 1957–1975 malli * Fiat 500, vuodesta 2007 lähtien valmistettu malli, jonka muotoilu pohjautuu retrotyylisesti 1950-luvulla esiteltyyn 500:aan * Fiat 500e, vuodesta 2020 lähtien valmistettu retrotyylinen malli, joka on saatavana ainoastaan sähköautona * Fiat 500L, vuodesta 2012 lähtien valmistettu tila-auto * Fiat 500X, vuodesta 2014 lähtien valmistettu crossover * Fiat Cinquecento (ital. viisisataa), vuosina 1991–1998 valmistettu malli.
Naresh Gujral

Naresh Gujral (s. 19. toukokuuta 1948) on intialainen poliitikko, joka on edustanut Punjabia Rajya Sabhassa vuodesta 2007. Hän kuuluu Shiromani Akali Dal -puolueeseen. Hänen isänsä on Intian entinen pääministeri Inder Kumar Gujral. Ennen poliittista uraansa Gujral työskenteli kirjanpitäjänä, kunnes siirtyi vaatealalle ja perusti yrityksen nimeltä SPAN. Kolmen vuoden aikana hän ansaitsi ensimmäiset miljoona rupiaansa, kun prinsessa Diana toi hänen yritykselleen julkisuutta pukemalla sen tuottamaa hametta. Rikastuttuaan hän päätti siirtyä politiikkaan. Hänelle oli yrittäjänä kertynyt suhteita Intian poliittisiin piireihin, minkä vuoksi hän on toiminut neuvottelijana NDA- vaaliliitolle. 1960-luvulla hän tapasi ja ystävystyi muun muassa Naveen Patnaikin kanssa. Hän siirtyi politiikkaan vasta isänsä mentyä eläkkeelle vuonna 2004, osana heidän yhteistä sopimustaan. Hän asettui ehdolle vuoden 2004 parlamenttivaaleissa, mutta hävisi. Vuonna 2007 hänet äänestettiin Rajya Sabhan jäseneksi ilman vastaehdokkaita. Poliittisen menestyksensä seurauksena hänestä on tullut puolueensa ensimmäinen hindulainen pääsihteeri. Intian kansalaisuusmielenosoitusten yhteydessä vuonna 2020 Gujral kommentoi Delhin levottomuuksien muistuttavan vuoden 1984 sikhiläisvastaisesta verilöylystä. Hän kritisoi erityisesti poliisin toimettomuutta tapausten yhteydessä ja kirjoitti asiasta valituksen sisäministeri Amit Shahille. Hänen mukaansa muslimit olisi pitänyt ottaa mukaan Intian kansalaisuuslain muutokseen, joka johti mellakoihin. ==Lähteet== Luokka:Rajya Sabhan jäsenet Luokka:Vuonna 1948 syntyneet Luokka:Elävät henkilöt
Janne Zareff

Janne Zareff on suomalainen toimittaja, käsikirjoittaja ja huumorintutkija. Hän on käsikirjoittanut televisiosarjoja Noin viikon uutiset ja Noin viikon studio sekä taustatoimittanut ajankohtaisohjelmaa Pressiklubi. Hän on väitellyt tohtoriksi vuonna 2012 Jyväskylän yliopistossa journalistiikan alalta. Vuonna 2020 häneltä ilmestyi kirja Kuinka vallalle nauretaan (Gaudeamus). Se käsittelee poliittista satiiria suomalaisissa televisio- ohjelmissa alkaen vuonna 1964 esitetystä Tuulimylly-sarjasta. == Lähteet == == Aiheesta muualla == * Luokka:Suomalaiset mediatutkijat Luokka:Suomalaiset toimittajat Luokka:Suomalaiset käsikirjoittajat Luokka:Elävät henkilöt Luokka:Syntymävuosi puuttuu
Nicolas Aubé-Kubel

Nicolas Aubé-Kubel (s. 10. toukokuuta 1996) on kanadalainen jääkiekkoilija, joka edustaa NHL-seura Buffalo Sabresia. Hän on pelipaikaltaan oikea laitahyökkääjä ja laukoo oikealta. Philadelphia Flyers varasi Aubé-Kubelin vuoden 2014 varaustilaisuuden toisella kierroksella. Aubé-Kubel pelasi ensimmäiset NHL-ottelunsa kaudella 2018–2019. Syyskuussa 2020 Aube-Kubel teki kaksivuotisen jatkosopimuksen Flyersin kanssa.https://www.nhl.com/flyers/news/flyers-sign-rw-nicolas-aube-kubel-to- contract-extension/c-319074152 Marraskuussa 2021 Flyers asetti hänet vapaiden pelaajien waivers-listalle, josta Colorado Avalanche poimi hänet joukkueeseensa. https://www.tsn.ca/nicolas-aube-kubel-colorado-avalanche- waiver-claim-philadelphia-flyers-1.1720519 Marraskuussa 2022 Toronto Maple Leafs asetti Aube-Kubelin waiwers-listalle josta Capitals poimi hänet joukkueeseensa. https://www.tsn.ca/nhl/washington-capitals-claim-nicolas-aube- kubel-toronto-maple-leafs-1.1873786 Heinäkuussa 2024 Aube-Kubel teki vapaana agenttina Buffalo Sabresin kanssa vuoden mittaisen ja 1,5 miljoonan dollarin arvoisen sopimuksen. == Lähteet == * Luokka:Kanadalaiset jääkiekkoilijat Luokka:Buffalo Sabresin pelaajat Luokka:Philadelphia Flyersin varaamat pelaajat Luokka:Vuonna 1996 syntyneet Luokka:Elävät henkilöt
Jokelin

Jokelin on muun muassa seuraavien suomalaisten henkilöiden sukunimi: * Aili Jokelin (o.s. Lindh, 1918–2012/2013), teatteripukusuunnittelija * Jaakko Jokelin (1923–1985), näyttelijä ja teatteriohjaaja, Aili Jokelinin puoliso * Jantso Jokelin (s. 1986), huuliharpisti ja kirjailija, Rauli Jokelinin poika * Liila Jokelin (s. 1989), muusikko, näytelmäkirjailija ja dramaturgi, Rauli Jokelinin tytär * Rauli Jokelin (s. 1950), teatteriohjaaja, teatterinjohtaja, näytelmäkäsikirjoittaja ja näyttelijä, Aili ja Jaakko Jokelinin poika * Renny Jokelin (s. 1952), toimittaja, ulkomaankirjeenvaihtaja ja tutkija, Aili ja Jaakko Jokelinin poika * Sari Jokelin (s. 1954), näyttelijä, Aili ja Jaakko Jokelinin tytär.
Piritta Seppälä

Piritta Seppälä on suomalainen tietokirjailija, viestintäalan yrittäjä ja sosiaalisen median ja verkkoviestinnän kouluttaja. ==Ura== Seppälä on työskentellyt viestinnän ja koulutuksen tehtävissä esimerkiksi järjestöpuolella. Seppälä perusti viestintätoimiston vuonna 2010, täysipäiväiseksi yrittäjäksi hän siirtyi toukokuussa 2011. Ensimmäisen työntekijän hän palkkasi vuonna 2015. Syksyllä 2020 Viestintä-Pirittalla oli 2 työntekijää ja asiantuntijaverkosto, johon kuului 7 henkilöä. Yrityksen asiakkaina oli esimerkiksi kuntia, järjestöjä ja yrityksiä. Vuonna 2014 Seppälä alkoi tehdä vuosittaisia kartoituksia järjestöjen somen käytöstä Järjestösome-selvityksessä. Vuodesta 2017 lähtien selvitys on kattanut myös digitalisaation hyödyntämisen. Viestintä-Piritta Oy toteuttaa selvityksen yhdessä Tieke ry:n ja Vitec Avoine Oy:n kanssa. ==Kirjat== *Seppälä, Piritta: Kiinnostu & kiinnosta: näin markkinoit järjestöäsi sosiaalisessa mediassa, 2011 *Seppälä, Piritta: Kuuntele & keskustele: näin järjestösi toimii tavoitteellisesti sosiaalisessa mediassa, 2014 ==Yhteisjulkaisut== *Seppälä oli yksi 365 kirjoittajasta Jaana Villasen kokoamassa kirjassa Nosta nainen päivässä, 2019 *Seppälä on kirjoittanut luvun Sasu Sorkion kirjaan Vaikuta videolla, 2019 ==Yksityiselämä== Seppälä asuu Hämeenlinnassa. == Lähteet == ==Aiheesta muualla== *Piritta Seppälän LinkedIn-profiili *Radio Suomen Ilta: Kahjo unelmani on huiputtaa maailman seitsemän mantereen korkeimmat huiput, Piritta Seppälä Ari Huomolinin ja Petri Rinteen vieraana, 2018 Luokka:Suomalaiset yrittäjät Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Lindsay Shoop

Lindsay Shoop (s. 25. syyskuuta 1981) on yhdysvaltalainen soutaja. Hän voitti kahdeksikossa olympiakultaa Pekingissä 2008. Hän voitti samassa luokassa maailmanmestaruuden Etonissa 2006, Münchenissä 2007 ja Poznańissa 2009. Gifun MM-kilpailuissa 2005 hän sijoittui kahdeksikossa neljänneksi ja perämiehettömässä kaksikossa kuudenneksi. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1981 syntyneet Luokka:Elävät henkilöt
Anna Cummins

Anna Cummins (o.s. Mickelson, s. 21. maaliskuuta 1980) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja saavutti samassa luokassa olympiahopeaa Ateenassa 2004. Pekingissä hän kilpaili myös perämiehettömässä kaksikossa, jossa hän sijoittui seitsemänneksi jäätyään B-finaaliin. Hän voitti kahdeksikossa maailmanmestaruuden Sevillassa 2002, Etonissa 2006 ja Münchenissä 2007. Muissa luokissa hänen paras MM- sijoituksensa oli perämiehettömän kaksikon neljäs sija Etonissa 2006. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1980 syntyneet Luokka:Elävät henkilöt
Karl Fredrik Dahlgren

Karl (Carl) Fredrik Dahlgren (20. kesäkuuta 1791 Stens bruk, Kvillinge, Itä- Göötanmaa, Ruotsi – 1. toukokuuta 1844 Tukholma, RuotsiCarl Fredric Dahlgren, Svenskt biografiskt lexikon, viitattu 9.3.2020 ) oli ruotsalainen runoilija, pappi ja valtiopäivämies. Hänen isänsä oli tehtaan inspehtori. Hän kävi Linköpingin koulua ja aloitti 1809 opinnot Uppsalan yliopistossa.Dahlgren, Karl (Carl) Fredrik, Nordisk familjebok, Uggleupplagan. 5. palsta 1097–1099 Dahlgrenin ensimmäinen runo ilmestyi Norrköpings tidningarissa vuoden 1809 jälkipuoliskolla. Opinnot keskeytyivät useita kertoja eri syistä. Hän oli 1814 opettajana Tukholmassa Lars Afzeliuksen yksityiskoulussa. Hän sai pappisvihkimyksen 1815 ja aloitti samana vuonna Ladugårdslandin seurakunnassa ja 1829 Tukholman suurkirkossa, jossa hän oli kuolemaansa saakka. Vuonna 1828 hänet valittiin edustajaksi valtiopäiville, jossa hän oli lähellä oppositiota, kuten seuraavillakin valtiopäivillä, mutta läheni 1840 konservatiivista puoluetta. Runoilijana Dahlgren oli nuorena fosforisteja ja ryhmän ainoa humoristi. Hän viihtyi Tukholman kirjallisissa piireissä, joissa hänen humoristinen puolensa heräsi.Dahlgren, Karl Fredrik, Tietosanakirja osa 2, palsta 125–126, Tietosanakirja Osakeyhtiö 1909 Hänen ominaisluonteensa ilmeni erityisesti Bellman-vaikutteisissa Mollbergs epistlar (1819 ja 1820). A. I. Arwidssonin toimittamat Dahlgrenin kootut teokset ilmestyivät 1847. Niihin sisältyy Arwidssonin kirjoittama elämäkerta. == Lähteet == Luokka:Ruotsalaiset runoilijat Luokka:Ruotsalaiset papit Luokka:Ruotsin säätyvaltiopäivien valtiopäivämiehet‎ Luokka:Vuonna 1791 syntyneet Luokka:Vuonna 1844 kuolleet
Anna Goodale

Anna Goodale (s. 18. maaliskuuta 1983) on yhdysvaltalainen soutaja. Hän voitti kahdeksikossa olympiakultaa Pekingissä 2008. Hän voitti samassa luokassa maailmanmestaruuden Etonissa 2006, Münchenissä 2007, Poznańissa 2009 ja Karapirossa 2010. Gifun MM-kilpailuissa 2005 hän sijoittui kahdeksikossa neljänneksi. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
Talliumhydroksidi

Talliumhydroksidi (TlOH) on tallium- ja hydroksidi-ionien muodostama epäorgaaninen ioniyhdiste. Yhdistettä käytetään muiden talliumyhdisteiden valmistamiseen ja orgaanisen kemian synteeseissä. ==Ominaisuudet== Huoneenlämpötilassa talliumhydroksidi on keltaista kiteistä ainetta. Yhdisteen alkeiskoppi on monokliininen ja kiderakenne on kerroksittainen. Muiden hydroksidien tavoin taliumhydroksidi on erittäin voimakas emäs. Yhdiste liukenee veteen ja myös etanoliin. Kuumennettaessa yhdistettä noin 140 °C:n lämpötilaan se hajoaa tallium(I)oksidiksi ja vedeksi. Yhdiste reagoi hiilidioksidin kanssa muodostaen talliumkarbonaattia. Talliumhydroksidi on talliumyhdisteille tyypillisesti erittäin myrkyllistä.Heinrich Micke & Hans Uwe Wolf: Thallium and Thallium Compounds, Ullmann's Encyclopedia of Industrial Chemistry, John Wiley & Sons, New York, 2000.Mukund P. Sibi & Nancy E. Carpenter: Thallium(I) Hydroxide, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 9.3.2020. ==Valmistus ja käyttö== Talliumhydroksidia muodostuu metallisen talliumin reagoidessa veden kanssa. Tavallisimmin sitä valmistetaan kuitenkin liuottamalla talliumoksidia veteen tai saostamalla liukoisen talliumsuolan vesiliuoksesta hydroksidiliuoksella. Talliumhydroksidia käytetään valmistettaessa muita talliumyhdisteitä kuten talliumkarbonaattia ja -sulfaattia sekä talliumin organometalliyhdisteitä. :Tl2O + H2O → 2 TlOH ==Lähteet== Luokka:Hydroksidit Luokka:Talliumyhdisteet
Esther Lofgren

Esther Lofgren (s. 28. helmikuuta 1985) on yhdysvaltalainen soutaja. Hän voitti kahdeksikossa olympiakultaa Lontoossa 2012. Hän voitti samassa luokassa maailmanmestaruuden Karapirossa 2010 ja Bledissä 2011. Hän saavutti perämiehettömässä nelosessa MM-hopeaa vuosina 2008 ja 2009 sekä MM-pronssia vuonna 2006. Vielä vuoden 2013 MM-kilpailuissa hän sijoittui pariaironelosessa viidenneksi. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1985 syntyneet Luokka:Elävät henkilöt
Taylor Ritzel

Taylor Ritzel (s. 4. syyskuuta 1988) on yhdysvaltalainen soutaja. Hän voitti kahdeksikossa olympiakultaa Lontoossa 2012. Hän voitti samassa luokassa maailmanmestaruuden Karapirossa 2010 ja Bledissä 2011. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1988 syntyneet Luokka:Elävät henkilöt
Kathleen Heddle

Kathleen Heddle (27. marraskuuta 1965 – 11. tammikuuta 2021)https://rowingcanada.org/in-memoriam-kathleen-heddle/ oli kanadalainen soutaja. Hän voitti kolme olympiakultaa: Barcelonassa 1992 perämiehettömässä kaksikossa ja kahdeksikossa sekä Atlantassa 1996 pariairokaksikossa. Lisäksi hän saavutti Atlantassa pronssia pariaironelosessa. Marnie McBean kuului näissä kaikissa mitalikilpailuissa samaan venekuntaan. Heddle voitti maailmanmestaruuden Wienissä 1991 perämiehettömässä kaksikossa ja kahdeksikossa sekä Tampereella 1995 pariairokaksikossa. Hän saavutti MM-hopeaa pariairokaksikossa Indianapolisissa 1994 ja pariaironelosessa Tampereella 1995. Heddle sairasti pitkään rinta- ja imusolmukesyöpää ja viime aikoinaan myös melanoomaa ja aivosyöpää. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1965 syntyneet Luokka:Vuonna 2021 kuolleet
Marnie McBean

Marnie McBean (s. 28. tammikuuta 1968) on kanadalainen soutaja. Hän voitti kolme olympiakultaa: Barcelonassa 1992 perämiehettömässä kaksikossa ja kahdeksikossa sekä Atlantassa 1996 pariairokaksikossa. Lisäksi hän saavutti Atlantassa pronssia pariaironelosessa. Kathleen Heddle kuului näissä kaikissa mitalikilpailuissa samaan venekuntaan. McBean voitti maailmanmestaruuden Wienissä 1991 perämiehettömässä kaksikossa ja kahdeksikossa sekä Tampereella 1995 pariairokaksikossa. Lisäksi hän saavutti yhteensä viisi muuta MM-mitalia vuosien 1993, 1994, 1995 ja 1998 MM-kilpailuissa. Vuoden 1993 MM-hopean hän saavutti yksikössä, ja samassa luokassa hän sijoittui vielä kuudenneksi vuoden 1999 MM-kilpailuissa. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1968 syntyneet Luokka:Elävät henkilöt
Sean Walker

Sean Walker (s. 13. marraskuuta 1994 Ontario) on kanadalainen jääkiekkoilija, joka edustaa NHL-seura Carolina Hurricanesia. Walker on varaamaton pelaaja, jonka kanssa Los Angeles Kings teki tulokassopimuksen heinäkuussa 2018.https://www.sportsnet.ca/hockey/nhl/kings-sign-sean-walker-entry-level- deal/ Hän on pelipaikaltaan puolustaja ja kätisyydeltään right. Walker pelasi ensimmäiset NHL-ottelunsa kaudella 2018-2019. Walker on pelannut urallaan yli 160 NHL-runkosarjaottelua, joissa on tehnyt vajaat 60 tehopistettä. Syyskuussa 2020 Walker teki Kingsin kanssa nelivuotisen jatkosopimuksen. https://www.sportsnet.ca/nhl/article/kings-sign-defenceman-sean-walker-four- year-10-6m-contract/ Kesäkuussa 2023 Kings kauppasi Walkerin, Cal Petersenin ja Helge Gransin Philadelphia Flyersiin kolmen joukkueen kaupassa, johon osallistui myös Columbus Blue Jackets. https://www.nhl.com/flyers/news/flyers- participate-in-three-team-trade-with-columbus-and-los-angeles-344759244 Maaliskuussa 2024 Flyers kauppasi Walkerin ja viidennen kierroksen varausvuoron vuoden 2026 varaustilaisuudessa Colorado Avalancheen vaihdossa Ryan Johanseniin ja ensimmäisen kierroksen varausvuoroon vuoden 2025 varaustilaisuudessa. https://www.tsn.ca/nhl/colorado-avalanche-acquire- defenceman-sean-walker-from-philadelphia-flyers-1.2085600 Heinäkuussa 2024 Walker teki vapaana agenttina Carolina Hurricanesin kanssa viisivuotisen ja yhteensä 18 miljoonan dollarin arvoisen sopimuksen. ==Lähteet== * ===Viitteet=== Luokka:Kanadalaiset jääkiekkoilijat Luokka:Carolina Hurricanesin pelaajat Luokka:Jääkiekon maailmanmestarit Luokka:Vuonna 1994 syntyneet Luokka:Elävät henkilöt
Wald

Wald (saksaa, ) voi tarkoittaa seuraavaa: == Paikkakuntia == Wald on kymmenien paikkakuntien nimi erityisesti saksankielisissä maissa. Näitä ovat muun muassa ;Saksassa * Wald (Hohenzollern), kunta Baden-Württembergissä * Wald (Oberpfalz), kunta Baijerissa * Wald (Schwaben), kunta Baijerissa. ;Sveitsissä * Wald (Appenzell Ausserrhoden), kunta Koillis-Sveitsissä * Wald (Bern), kunta Keski-Sveitsissä Bernin kantonissa * Wald (Zürich), kunta Pohjois-Sveitsissä Zürichin kantonissa. == Henkilöitä == * David Wald, yhdysvaltalainen ääninäyttelijä * George Wald, yhdysvaltalainen biologi * Jerry Wald, yhdysvaltalainen elokuvatuottaja * Nicholas Wald, englantilainen lääketieteen professori * Peder Eriksson Wald, Turun Akatemian kirjapainon johtaja 1600-luvulla.
Aethelheard (Wessexin kuningas)

Aethelheard (myös Ethelheard tai Æþelheard; k. 739 tai 741) oli Wessexin kuningas 726–740. Anglosaksien kronikan mukaan hän oli sukua kuningas Inelle ja hallitsi 14 vuotta. Kronikan mukaan Aethelheard ja prinssi Oswald taistelivat vuonna 728. Vuodelle 729 päivätyn vuokrasopimuksen mukaan Aethelheard antoi maata Somersetin Pouholtista apotti Coengislille. Aethelheardin kaudella Wessex heikkeni huomattavasti, kun Mercian kuningas Æthelbald liitti Wessexin hallussa olleita alueita Merciaan. Beda Venerabiliksen mukaan Aethelheard kuoli jo vuonna 739, Anglosaksien kronikan eri käsikirjoituskopioiden mukaan taas joko vuonna 740 tai 741. == Lähteet == Luokka:Englannin anglosaksikuninkaat Luokka:Syntymävuosi tuntematon Luokka:700-luvulla kuolleet
Hankala

Hankala on pieni maarekisterikylä Salossa. Hankala sijaitsee aivan vanhan Salon pohjoisrajalla. 1,4 neliökilometrin kokoisella kylän alueella on kolme maatilaa. Hankala on vanha Uskelan kylä. Kylä sijaitsi Asolanojan laaksossa Veitakkalan linnavuoren länsipuolella. Hankalaan liitettiin isojaon yhteydessä 1780-luvulla naapurikylän Mäenalan ydinalueet. Hankala puolestaan liitettiin osaksi Veitakkalaan 1860-luvulla. Hankalan alkuperäisen kylätontin kohdalla on nykyään hiekkakuoppa. Hankalan kylästä jäi jäljelle maarekisteriin pieni kolmion muotoinen alue Uskelan pohjoisrajalle, jonne myöhemmin on rakennettu kolme pientilaa. Alue on osa nykyistä Mäenalan kulmakuntaa. ==Lähteet== Luokka:Uskelan kylät
Kodinhuoltaja

Kodinhuoltaja on toisen asteen ammattitutkinnon suorittanut kotityöpalveluihin erikoistunut ammattilainen. Puhtaus- ja kiinteistöpalvelualan perustutkinnon suorittanut henkilö osaa suunnittella ja toteuttaa puhtauspalveluja erilaisissa asiakaskohteissa kuten asuinkiinteistöissä ja kodin erityistilanteissa. Kodinhuoltajat tuottavat ruokapalveluja ja kotisiivouspalveluja asiakaskodeissa ja kodinomaisissa laitoksissa. He esimerkiksi siivoavat koteja, hoitavat piha- ja ulkoalueita, huoltavat vaatteita ja tekstiilejä ja tuottavat avustamis- ja asiointipalveluja. == Lähteet == ==Aiheesta muualla== * Opintopolku - yhteishaku Luokka:Toisen asteen tutkinnot Luokka:Puhtaus- ja kiinteistöpalvelualan ammatit
Gunno Dahlstierna

Gunno Dahlstierna (ennen aatelointia Eurelius; 7. syyskuuta 1661 Ör, Dal, Ruotsi – 7. syyskuuta 1709 Ruotsin Pommeri) oli ruotsalainen runoilija. Hän opiskeli Uppsalan yliopistossa 1677 alkaen ja toimi sitten maanmittarina vuodesta 1681 Liivinmaalla tehtävänään kartoittaa aluetta ja sen rajoja. Hän lähti 1685 Saksaan, jossa hän opiskeli useissa yliopistoissa, muun muassa Leipzigin yliopistossa, jossa hän 1687 puolusti väitöskirjaansa De electro niin hyvin, että hänelle tarjottiin professuuria. Hän palasi kuitenkin Ruotsiin, jossa hänet 1690 nimitettiin maanmittaustarkastajaksi. Hän toimi vuodesta 1691 Pommerissa, jossa hän teki maanmittausta, ja 1699 hänet nimitettiin Ruotsin maanmittauslaitoksen ylitirehtööriksi. Hänet aateloitiin 1702.Dahlstierna, Gunno, Nordisk familjebok, Uggleupplagan. 5. palsta 1109–1110 Dahlstierna, Gunno, Tietosanakirja osa 2, palsta 128, Tietosanakirja Osakeyhtiö 1909 Dahlstierna tunnetaan Kaarle XI:n muistoksi kirjoittamastaan sururunosta "Kunga Skald". Se on kirjoitettu ottave rimeen, jota hän käytti ensimmäisenä ruotsalaisessa runoudessa. Hän on lisäksi kirjoittanut uskonnollisia sonetteja ja kääntänyt Giovanni Battista Guarinin aikoinaan suositun paimennäytelmän Il pastor fido ('Uskollinen paimen'). Toisin kuin on arveltu, Narvan taistelusta kirjoitettu runo "Giöta Kiämpa-wisa om Kåningen å Herr Pedar" ei ehkä ole Dahlstiernan vaan mahdollisesti Israel Holmströmin. Dahlstiernan esikuvia ovat espanjalainen gongorismi (culteranismo), Daniel Casper von Lohensteinin pöyhkeäsanaisuus, ja hän on marinismiksi sanotun liioittelevan barokkityylin merkittävä ruotsalainen edustaja, jonka tyylille ovat ominaisia kankea paatos, kaukaa haetut mahtipontisen ylväät vertaukset, antiteesit ja kristillisen ja klassisen mytologian sekoitus. Runossaan "Kunga Skald", jota Ruotsissa pidettiin eeppisen tyylin merkittävimpänä isänmaallisena runona, hän on milloin lattea, milloin sievistelevä, milloin taas voimakas, etenkin missä isänmaallinen paatos tulee esiin. Per Hanselli julkaisi 1863 valikoiman hänen runojaan teoksen Samlade vitterhetsarbeten af svenska författare kuudennessa osassa. == Lähteet == Luokka:Ruotsalaiset runoilijat Luokka:Ruotsalaiset maanmittarit Luokka:Vuonna 1661 syntyneet Luokka:Vuonna 1709 kuolleet
Toimitilahuoltaja

Toimitilahuoltaja on toisen asteen ammattitutkinnon suorittanut toimitilahuoltoon erikoistunut ammattilainen. Puhtaus- ja kiinteistöpalvelualan perustutkinnon suorittanut henkilö osaa suunnittella ja toteuttaa puhtauspalveluja erilaisissa asiakaskohteissa kuten asuinkiinteistöissä, hotelli- ja majoitustiloissa, kauppakeskuksissa ja myymälätiloissa, kodin erityistilanteissa, liikennevälineissä, oppilaitoksissa ja päiväkodeissa, sosiaalihuoltolaitoksissa, terveydenhuoltolaitoksissa, teollisuuslaitoksissa, terveydenhuoltotiloissa sekä uima-allas- ja kylpylätiloissa. == Lähteet == ==Aiheesta muualla== * Opintopolku - yhteishaku Luokka:Toisen asteen tutkinnot Luokka:Puhtaus- ja kiinteistöpalvelualan ammatit
Kosmetiikkaneuvoja

Kosmetiikkaneuvoja on kosmetologiaan erikoistunut ammattilainen. Hius- ja kauneudenhoitoalan perustutkinnon suorittaneet osaavat palvella asiakkaita ja myydä hius- ja kauneudenhoitoalan tuotteita ja palveluja. Ammatin ydintaitoihin kuuluu asiakaspalvelutaitojen lisäksi hyvä tuotetuntemus sekä työ- ja asiakasturvallisuudesta huolehtiminen. Kosmetiikkaneuvojat osaavat ohjata ja neuvoa asiakkaita ihon ja hiusten hoidossa ja erilaisten tuotteiden käytössä. ==Katso myös== *Kosmetologi == Lähteet == == Aiheesta muualla == *Kosmetiikkaneuovoja-koulutuksia Opintopolussa Luokka:Kosmetiikka Luokka:Kauneudenhoito Luokka:Hius- ja kauneudenhoitoala
Deon van der Walt

Deon van der Walt (28. heinäkuuta 1958 Kapkaupunki – 29. marraskuuta 2005 Paarl) oli eteläafrikkalainen ooppera- ja konserttilaulaja, äänialaltaan tenori. Obituary: Deon van der Walt The Guardian Van der Walt opiskeli Stellenboschin yliopistossa ja teki oopperadebyyttinsä opiskeluaikanaan Jaquinon roolissa Fideliossa Kapkaupungin oopperassa. Vuonna 1981 hän voitti kansainvälisen Wolfgang Amadeus Mozart -kilpailun Salzburgissa. Tämän myötä hän sai kiinnityksen oopperataloon Gelsenkircheniin. Hän eteni urallaan Stuttgartin ja Zürichin oopperayhtiöiden palvelukseen. Lopulta hän esiintyi menestyksekkäästi Hampurin valtionoopperassa, La Scalassa, Baijerin valtionoopperassa, Wienin valtionoopperassa, Salzburger Festspielessä ja Metropolitan-oopperassa. Covent Gardenissa Van der Walt nähtiin yhdeksään otteeseen vuosina 1985–1993. 1990-luvun lopussa hän siirtyi ranskankielisten oopperoiden pariin esiintymällä rooleissa Charles Gounod'n ja Jules Massenet'n teoksissa. Van der Waltin ohjelmistoon kuului rooleja muiden muassa Mozartin, Gioacchino Rossinin, Michael Tippettin, Richard Wagnerin, Carl Maria von Weberin, Gaetano Donizettin, Christoph Willibald Gluckin, Robert Schumannin ja Jacques Offenbachin teoksissa. Van der Walt oli lisäksi resitalisti ja lauloi Joseph Haydnin, Ludwig van Beethovenin, Franz Schubertin sekä Anton Brucknerin messujen esityksissä. Viinistä kiinnostunut Van der Walt avasi isänsä kanssa viinitilan Paarliin Länsi-Kapin alueelle. Ensimmäinen merlot-viini tuli markkinoille vuonna 1993, ja Vivat Bacchus -merkki saavutti suosiota Etelä- Afrikassa. Van der Walt kuoli ampumisen uhrina viinitilallaan 47-vuotiaana. Hän oli ilmeisesti riidellyt isänsä kanssa tilan johtamisesta ennen kuolemaansa. == Lähteet == Luokka:Eteläafrikkalaiset oopperalaulajat Luokka:Tenorit Luokka:Eteläafrikkalaiset henkirikosten uhrit Luokka:Vuonna 1958 syntyneet Luokka:Vuonna 2005 kuolleet
Wald (Bern)

Wald on kunta Keski-Sveitsissä Bernin kantonissa. Siellä on noin 1 200 asukasta. == Sijainti == Wald sijaitsee Aarejoen länsipuolisella ylänköalueella, pari kilometriä Belpistä länteen ja vajaat kymmenen kilometriä Bernistä etelään. Kunnan suurimmat asuinkeskittymät ovat Englisbergin ja Zimmerwaldin kylät. == Historiaa == Wald perustettiin vuonna 2004 Englisbergin ja Zimmerwaldin yhdistyessä. Zimmerwaldin kylässä pidettiin vuonna 1915 Zimmerwaldin konferenssi, joka oli sodanvastaisten sosialistien merkittävä yhteistapaaminen. Seuraavana vuonna pidettiin jatkokokous läheisessä Reichenbach im Kandertalin Kientalin kylässä. == Liikenne == BLS:n rautatie Thunista Berniin kulkee Waldin itäpuolitse Belpin kautta. Moottoritie A6 Bernistä Thuniin ja Spieziin kulkee Waldin itäpuolitse Kanderin itärantaa seuraillen. Belpissä on Bernin lentoasema. == Lähteet == * === Viitteet === == Aiheesta muualla == * Luokka:Bernin kantonin kunnat